|  |  |
| --- | --- |
|  |  |
| Määrus | 03.04.2024 nr 11 |
| Ettevõtlus- ja infotehnoloogiaministri 21. mai 2018. a määruse nr 25 „Eesti numeratsiooniplaan“ muutmine |  |

Määrus kehtestatakse elektroonilise side seaduse § 30 lõike 3 alusel.

**§ 1.** **Ettevõtlus- ja infotehnoloogiaministri 21. mai 2018. a määruse nr 25 „Eesti numeratsiooniplaan“ muutmine**

Ettevõtlus- ja infotehnoloogiaministri 21. mai 2018. a määruses nr 25 „Eesti numeratsiooniplaan“ tehakse järgmised muudatused:

**1)** paragrahvi 6 lõike 2 punktis 3 asendatakse tekstiosa „masin-masin vaheline sideteenus“ tekstiosaga „masinatevahelise side teenus“;

**2)** paragrahvi 6 lõike 2 punktist 4 jäetakse välja tekstiosa „, 901“;

**3)** paragrahvide 7–10 ja 12–16 pealkirjades asendatakse sõna „kasutamisotstarve“ sõnaga „kasutusotstarve“;

**4)** paragrahvi 9 lõike 3 punkt 1 sõnastatakse järgmiselt:

„1) 800-, 900-seeria teenusnumber;“;

**5)** paragrahvi 9 täiendatakse lõikega 91 järgmises sõnastuses:

„(91) 900-seeria teenusnumbrile helistamise eest makstav sideettevõtja tasu ei või olla suurem helistaja paketipõhisest riigisisesele telefoni- või mobiiltelefoninumbrile helistamise tasust.“;

**6)** paragrahvi 9 lõige 12 tunnistatakse kehtetuks;

**7)** paragrahvi 10 täiendatakse lõikega 61 järgmises sõnastuses:

„(61) Lühinumbrile helistamise eest makstav sideettevõtja tasu ei või olla suurem helistaja paketipõhisest riigisisesele telefoni- või mobiiltelefoninumbrile helistamise tasust.“;

**8)** määrust täiendatakse §-ga 151 järgmises sõnastuses:

„**§ 151. Privaatse mobiiltelefonivõrgu koodi kasutusotstarve ja tingimused**

(1) Privaatse mobiiltelefonivõrgu koodi väljastab Tarbijakaitse ja Tehnilise Järelevalve Amet privaatse mobiiltelefonivõrgu identifitseerimiseks ja võrgu sees kasutatakse seda koodi numbriloata.

(2) Privaatse mobiiltelefonivõrgu kood on kolmekohaline numbrimärkide kombinatsioon kujul XXX, kus X on numbrimärk vahemikus 0–9.

(3) Privaatse mobiiltelefonivõrgu koodi kasutatakse koos mobiilside riigikoodiga 999.

(4) Privaatse mobiiltelefonivõrgu kood ei pea olema globaalselt unikaalne, seda ei registreerita Rahvusvahelises Telekommunikatsiooni Liidus, ei marsruudita võrkude vahel ega kasutata rändluseks.“;

**9)** paragrahvi 20 lõikes 2 asendatakse sõna „kasutamiseotstarve“ sõnaga „kasutusotstarve“;

**10)** paragrahvi 20 täiendatakse lõikega 4 järgmises sõnastuses:

„(4) Enne 2024. aasta 1. mai broneeritud ja kasutusel olevate numeratsioonivälja 6317 üleriigilise riigiside telefoninumbrite kasutusotstarve säilitatakse numbri broneeringu lõppemiseni numeratsiooniväljas 631 7000–631 7699.“;

**11)** määruse lisa kehtestatakse uues sõnastuses (lisatud).

**§ 2. Määruse jõustumine**

(1) Määrus jõustub 1. mail 2024. aastal.

(2) Määruse § 1 punktid 5 ja 7 jõustuvad 1. mail 2025. aastal.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas  
kantsler

Lisa Numbrite, lühinumbrite, teenusnumbrite ja prefiksite paiknemine numeratsiooniväljas, nende pikkus ja kasutusotstarve